බස්නාහිර පළාතේ දහම් පාසල් ලබන මස 18 වන ඉරිදා ආරම්භ කරන බව බෞද්ධ කටයුතු කොමසාරිස් ජනරාල් සුනන්ද කාරියප්පෙරුම ප්‍රකාශ කළා.කොරෝනා ව්‍යාප්තියත් සමඟ බස්නාහිර පළාතේ දහම් පාසල් ආරම්භ කිරීම ප්‍රමාද වූ අතර මීට පෙර බෞද්ධ කටයුතු දෙපාර්තමේන්තුව සදහන් කළේ අප්‍රේල් මස 25 වන දා දහම් පාසල් ආරම්භ කරන බවයි.කෙසේ වෙතත්, රජයේ පාසල් ආරම්භවීමත් සමඟ මෙලෙස ලබන 18 වන දා දහම් පාසල් ආරම්භ කිරීමට තීරණය කළ බවයි බෞද්ධ කටයුතු කොමසාරිස් ජනරාල් සුනන්ද කාරියප්පෙරුම වැඩිදුරටත් සඳහන් කළේ.බස්නාහිර පළාතේ දහම් පාසල් 2026 ක් ක්‍රියාත්මක අතර, ඒවායේ අධ්‍යාපනය ලබන දරු දැරියන් සංඛ්‍යාව හයලක්ෂ 4,853 ක්.එමෙන්ම, දහම් පාසල් ශ්‍රේණි විභාගය මැයි මස 9 වනදා නියමිත පරිදි පැවැත්වෙන බව ද බෞද්ධ කටයුතු දෙපාර්තමේන්තුව ප්‍රකාශ කළා.